
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2003 M. KOVO 3 D. NUTARIMO NR. 277 „DĖL ĮMONIŲ, VEIKIANČIŲ ENERGETIKOS SRITYJE, ENERGIJOS AR KURO, KURIŲ REIKIA ELEKTROS IR ŠILUMOS ENERGIJAI GAMINTI, PIRKIMŲ TAISYKLIŲ PATVIRTINIMO“ PAKEITIMO

2023 m. birželio 21 d. Nr. 492
Vilnius


Lietuvos Respublikos Vyriausybė nutaria:
. Pakeisti Lietuvos Respublikos Vyriausybės 2003 m. kovo 3 d. nutarimą Nr. 277 „Dėl Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklių patvirtinimo“ ir preambulę išdėstyti taip:
„Vadovaudamasi Lietuvos Respublikos energijos išteklių rinkos įstatymo 9 straipsnio 3 dalimi, Lietuvos Respublikos Vyriausybė nutaria:“.
. Pakeisti nurodytu nutarimu patvirtintas Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisykles:
. Papildyti 201 punktu:
„. Šilumos tiekėjai, šilumos aukciono dalyviai ir bendri šilumos ir elektros energijos gamintojai, kurie elektros ir (ar) šilumos energijai gaminti naudoja biokurą (toliau – energetikos įmonės, energijai gaminti naudojančios biokurą), Taisyklių 20.1 papunktyje nurodytu būdu gali Europos Sąjungos valstybių narių regioninėse energijos ir energijos išteklių rinkose įsigyti biokurą, pagamintą ne Lietuvos Respublikos teritorijoje, jeigu pristatymo vieta yra ne Lietuvos Respublikos teritorijoje, esant vienai iš Taisyklių 201.1 ar 201.2 papunktyje nurodytų sąlygų:
. diferencijuojant biokuro tiekimo šaltinius pagal biokuro kilmės šalis, įsigyti biokurą (be transportavimo nuo pristatymo vietos iki vartojimo vietos ir su tuo susijusių išlaidų) galima, jeigu:
. energetikos įmonės, energijai gaminti naudojančios biokurą, prašymu Valstybinės energetikos reguliavimo tarybos apskaičiuotas energetikos įmonių, energijai gaminti naudojančių biokurą, prognozuojamas ateinančio šildymo sezono atitinkamoje Lietuvos apskrityje medienos skiedrų poreikis energiniais matavimo vienetais (MWh) yra 30 procentų didesnis, nei paskutinių dviejų šildymo sezonų vietinės kilmės medienos skiedrų faktinio poreikio vidurkis energiniais matavimo vienetais (MWh);
. biokuro transportavimas vykdomas geležinkelių transportu nuo biokuro pristatymo vietos ne didesniu kaip 500 km atstumu iki vartojimo vietos;
. energetikos įmonės, energijai gaminti naudojančios biokurą, teikiamo pasiūlymo pristatyti biokurą ne Lietuvos Respublikos teritorijoje (iki pristatymo vietos) kaina yra ne didesnė kaip ir teikiamo pasiūlymo pristatyti biokurą Lietuvos Respublikos teritorijoje (iki vartojimo vietos) kaina (pagal atitinkamą biokuro rūšį ir tiekimo laikotarpį);
. siekiant ekonominio naudingumo, įsigyjamo biokuro kaina, įskaitant transportavimo nuo pristatymo vietos iki vartojimo vietos ir su tuo susijusias išlaidas, yra ne didesnė nei biržos informacinėje sistemoje pagal energetikos įmonių, energijai gaminti naudojančių biokurą, nurodytus duomenis (biokuro rūšį, tiekimo apskritį ir tiekimo laikotarpį) nustatytą vidutinę atitinkamos biokuro rūšies, tiektinos atitinkamoje apskrityje ir atitinkamu tiekimo laikotarpiu, biokuro biržos kainą. Šiuo atveju transportavimas gali būti atliekamas tinkamiausiu pasirinktu būdu.“
. Pakeisti 21 punkto pirmąją pastraipą ir ją išdėstyti taip:
„. Energetikos įmonės, energijai gaminti naudojančios biokurą, biokurą ne biržoje, o Taisyklių 20.2–20.4 papunkčiuose numatytais kitais būdais įsigyti gali tik esant bent vienai iš toliau nurodytų sąlygų:“.
. Pakeisti 24 punktą ir jį išdėstyti taip:
„. Įsigyjančioji organizacija privalo surinkti ir saugoti duomenis ir informaciją, įrodančius, kad Taisyklių 201, 21, 211 ir 212 punktuose nurodytos sąlygos įvykdytos. Šiuos duomenis ir informaciją privaloma saugoti ne trumpiau nei 5 metus nuo įvykusio pirkimo pabaigos.“
. Nustatyti, kad:
. reikalavimas duomenis ir informaciją saugoti ne trumpiau nei 5 metus taikomas tik pirkimams, įvykusiems po šio nutarimo įsigaliojimo;
. šis nutarimas įsigalioja 2023 m. liepos 1 d.

